b'\n_START_ARTICLE_\nCecilie Olrik\n_START_PARAGRAPH_\nCecilie Olrik (f\xc3\xb8dt 1. oktober 1963) er en dansk manuskriptforfatter. Hun var gennem en \xc3\xa5rr\xc3\xa6kke kendt fra DR\'s B&U afdeling, hvor hun skrev, instruerede og tilrettelagde programmer og serier som Duksedrengen, Sk\xc3\xa6bner i Hvidt, Sportsgrenen, A story with a happy ending og Next stop Copenhagen. Cecilie Olrik har i B&U prim\xc3\xa6rt arbejdet sammen med kollegaen Peter Gren Larsen. Hun har ogs\xc3\xa5 til denne skrev hun kortfilmen Mor(d) i M\xc3\xb8dregruppen._NEWLINE_Hun var tilknyttet Third Culture Copenhagen med Tor N\xc3\xb8rretranders og producerede serien Sindet, sk\xc3\xb8nheden og fremtiden til DR2._NEWLINE__NEWLINE_Herefter var hun en \xc3\xa5rr\xc3\xa6kke udviklingschef i Egmont Imagination og forestod bl.a. serier som MumbleBumle, Tracy McBean og H.C. Andersen the Fairytaler._NEWLINE_Hendes f\xc3\xb8rste roman, Min bedste veninde, udkom hos Aschehoug 2004 og den n\xc3\xa6ste, Gravh\xc3\xb8jens Hemmelighed p\xc3\xa5 Gyldendal 2006, hvor ogs\xc3\xa5 Bidt i Bulgarien udkom (2008) I 2007 var hun manuskriptforfatter p\xc3\xa5 TV-3 soapen 2900 Happiness, og i 2010 som medforfatter og ghostwriter for Jakob Olrik p\xc3\xa5 bogen: "Mer\' og bedre sex"._NEWLINE_Cecilie Olrik udgav i 2011 "Mit liv p\xc3\xa5 scor.dk" (Forlaget Radius), en selvoplevet og autentisk debatbog om sexdating p\xc3\xa5 internettet.'